CELEX: 31982D0870
Language: el
Date: 1982-12-16 00:00:00
Title: 82/870/EOK: Απόφαση τού Συμβουλίου τής 16ης Δεκεμβρίου 1982 γιά τήν παράταση τής συλλογής πληροφοριών πού αφορούν τίς δραστηριότητες μεταφορέων πού συμμετέχουν στίς θαλάσσιες μεταφορές τακτικών γραμμών σέ ορισμένες περιοχές εκμεταλλεύσεως η οποία διενεργείται βάσει τών αποφάσεων 79/4/EOK, 80/1181/EOK καί 81/189/EOK

Avis juridique important

|

31982D0870

82/870/EOK: Απόφαση τού Συμβουλίου τής 16ης Δεκεμβρίου 1982 γιά τήν παράταση τής συλλογής πληροφοριών πού αφορούν τίς δραστηριότητες μεταφορέων πού συμμετέχουν στίς θαλάσσιες μεταφορές τακτικών γραμμών σέ ορισμένες περιοχές εκμεταλλεύσεως η οποία διενεργείται βάσει τών αποφάσεων 79/4/EOK, 80/1181/EOK καί 81/189/EOK  

Επίσημη Εφημερίδα αριθ. L 368 της 28/12/1982 σ. 0042 - 0042 Ισπανική ειδική έκδοση: Κεφάλαιο 07 τόμος 3 σ. 0140  Πορτογαλική ειδική έκδοση : Κεφάλαιο 07 τόμος 3 σ. 0140 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 16ης Δεκεμβρίου 1982  για την παράταση της συλλογής πληροφοριών που αφορούν τις δραστηριότητες μεταφορέων που συμμετέχουν στις θαλάσσιες μεταφορές τακτικών γραμμών σε ορισμένες περιοχές εκμεταλλεύσεως η οποία διενεργείται βάσει των αποφάσεων 79/4/ΕΟΚ, 80/1181/ΕΟΚ και 81/189/ΕΟΚ  (82/870/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 84 παράγραφος 2,  την απόφαση 78/774/ΕΟΚ του Συμβουλίου της 19ης Σεπτεμβρίου 1978 περί δραστηριότητας ορισμένων τρίτων χωρών στον τομέα των θαλάσσιων μεταφορών εμπορευμάτων (1),  την πρόταση για απόφαση που υποβλήθηκε από την Επιτροπή,  Εκτιμώντας:  ότι τα στοιχεία που συγκεντρώθηκαν με βάση τις αποφάσεις 79/4/ΕΟΚ (2) και 80/1181/ΕΟΚ (3), δικαιολογούν ανησυχία για την ανταγωνιστική θέση των ναυτιλιακών εταιρειών των Κρατών μελών λόγω της φύσης του ανταγωνισμού που αντιμετωπίζουν από ορισμένους μεταφορείς, στις περιοχές εκμετάλλευσης που αναφέρονται στο παράρτημα ΙΙ της απόφασης 79/4/ΕΟΚ του Συμβουλίου· ότι, κατά συνέπεια, η συλλογή πληροφοριών για το εμπόριο στις περιοχές αυτές θα πρέπει να συνεχισθεί·  ότι είναι επιθυμητή μια πληρέστερη εικόνα του εμπορίου μεταξύ της Κοινότητας και των χωρών που αναφέρονται στο άρθρο 2 της απόφασης 80/1181/ΕΟΚ, για την οποία οι λεπτομερείς κανόνες καθορίζονται στην απόφαση 81/189/ΕΟΚ (4)· ότι, κατά συνέπεια, η συλλογή πληροφοριών για το εμπόριο αυτό θα πρέπει να συνεχιστεί,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 1 της απόφασης 79/4/ΕΟΚ, η ημερομηνία «31 Δεκεμβρίου 1982» αντικαθίσταται από την ημερομηνία «31 Δεκεμβρίου 1984».  Άρθρο 2  Στο άρθρο 1 της απόφασης 81/189/ΕΟΚ, η ημερομηνία «31 Δεκεμβρίου 1982» αντικαθίσταται από την ημερομηνία «31 Δεκεμβρίου 1984».  Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 16 Δεκεμβρίου 1982.  Για το Συμβούλιο  Ο Πρόεδρος  A. MELCHIOR  (1) ΕΕ αριθ. L 258 της 21. 9. 1978, σ. 35.  (2) ΕΕ αριθ. L 5 της 9. 1. 1979, σ. 31.  (3) ΕΕ αριθ. L 350 της 23. 12. 1980, σ. 44.  (4) ΕΕ αριθ. L 88 της 2. 4. 1981, σ. 32.